অস্বাস্থ্যকর পরিবেশের মধ্যে রান্না, বন্ধ পড়াশোনা, বেহাল দশা আইসিডিএস কেন্দ্রের

চন্দ্রকোনা: অস্বাস্থ্যকর পরিবেশের মধ্যে শিশুদের খাবার তৈরি হচ্ছে। বন্ধ পড়াশোনাও। ক্ষোভে ফুসছে অভিভাবক থেকে শুরু করে গ্রামের পঞ্চায়েত সদস্য। বারে বারে প্রশাসনকে জানিয়েও হাল ফেরেনি আইসিডিএস কেন্দ্রের (Chandrakona ICDS Centre Bad Condition)। এমনই বেহাল আইসিডিএস কেন্দ্রের ( ICDS Center) ছবি পশ্চিম মেদিনীপুর জেলার চন্দ্রকোনার মনোহরপুর(Chandrakona Manoharpur) ১ গ্রাম পঞ্চায়েতের কামারগেড়িয়া গ্রামের। কয়েক বছর আগে উড়ে গিয়েছে টিনের ছাউনি, গ্রীষ্ম তে রোদ, আর বর্ষায় বৃষ্টি হলে সম্পূর্ণ জল ভরে যায় বাড়ি। নেই রান্নার চালা, ত্রিপলের ছাউনি ঘেরা, পুকুরের পাড়ে চলছে কোনও রকমে চলে রান্নাবান্নার কাজ। বেহাল পরিস্থির কথা প্রশাসনকে জানিয়েও হয়নি কোনও লাভ।

আরও পড়ুন: স্নানে গিয়ে সমুদ্রে তলিয়ে গেল এক পর্যটক, উদ্ধার ৫

প্রতিনিয়ত এই আইসিডিএস কেন্দ্র থেকে ৮০ থেকে ৯০ জন শিশু ও গর্ভবর্তী মায়ের খাবার তৈরি হয়। এই অস্বাস্থ্যকর পরিবেশে রান্নার কাজ হয়। তা নিয়ে বারে বারে প্রশাসনকে জানানোর পরও হুঁশ ফিসছে না প্রশাসনের। এই ঘটনায় ক্ষোভে ফুঁসছে এলাকার মানুষ থেকে শুরু করে গ্রামের পঞ্চায়েত সদস্য। সকলেই বলছেন একাধিকবার প্রশাসনের কর্তাদের জানিয়েও কাজের কাজ কিছু হয়নি। যদিও সমস্ত কথা স্বীকার করে নিয়েছেন চন্দ্রকোনা ১ নম্বর ব্লকের পঞ্চায়েত সমিতির সভাপতি সম্পা মন্ডল। তিনি বলেন বিষয়টি ব্লক প্রশাসন থেকে শুরু করে জেলা প্রশাসন কে জানানো হয়েছে। এখন দেখার কবে এই আইসিডিএস কেন্দ্রের হাল ফেরে।