শিশুদের খাবার গরু-ছাগলদের ICDS ‘দিদিমণি’ খাইয়ে দেন

বসিরহাট: শিশুদের খাবার গরু-ছাগলকে খাইয়ে নেওয়ার অভিযোগ আইসিডিএস সেন্টারের দিদিমণির বিরুদ্ধে।আইসিডিএস সেন্টারের (ICDS Center) দিদিমণিকে আটকে রেখে বিক্ষোভ দেখাল গ্রামবাসীরা। দীর্ঘক্ষণ আটকে রাখার পর পুলিশ এসে উদ্ধার করে ওই দিদিমণিকে।উত্তর ২৪ পরগনা বসিরহাট মহাকুমার বাদুড়িয়ার ব্লকের ‘ চাতরা গ্রাম পঞ্চায়েতের পোতাপাড়া ২৩ নম্বর আইসিডিএস সেন্টার এর ঘটনা। কাগজে-কলমে উপস্থিতির হার বেশি দেখানো , নিম্নমানের খাবার দেওয়া , ছাতু , ডিম সহ অন্যান্য খাদ্য সামগ্রী না দেওয়া , সময়মত সেন্টারের না আসা সহ একাধিক অভিযোগে সেন্টারের দিদিমণিকে আটকে রেখে বিক্ষোভ দেখায় গ্রামবাসীরা।

আরও পড়ুন: স্কুল পড়ুয়াকে তুলে নিয়ে গিয়ে ধর্ষণের অভিযোগ

ICDS সেন্টারের দিদিমণি ‘ অর্ণপূর্না হালদার ‘ এর বিরুদ্ধে বিক্ষোভকারীদের অভিযোগ, আইসিডিএস সেন্টারে প্রতিদিন উপস্থিতির হার বেশি দেখিয়ে টাকা আত্মসাৎ করে। ছাতু , ডিম সহ সেন্টার থেকে যেসব খাদ্যদ্রব্য দেওয়ার নিয়ম তার কিছুই দেয় না , খিচুড়ি যা রান্না হয় তার অর্ধেক বাড়িতে নিয়ে গিয়ে নিজের বাড়ির গরু ছাগলদের খাওয়ায়। এরকম একাধিক অভিযোগে এলাকার মানুষ ক্ষুদ্ধ হয়ে ওঠে। সোমবার  দিদিমণিকে ঘরের ভেতর আটকে বিক্ষোভ দেখায় অভিভাবকরা। এরপর বাদুড়িয়া থানার পুলিশ খবর পেয়ে ঘটনাস্থলে আসে এবং সমস্যা সমাধানের আশ্বাস দেওয়ার পর দিদিমণিকে সেখান থেকে উদ্ধার করে । যদিও এই বিষয়ে দিদিমণি-অন্নপূর্ণা হালদার বলেন, তার বিরুদ্ধে ষড়যন্ত্র করা হচ্ছে । তার বিরুদ্ধে যে সব কথা বলেছে সবটাই মিথ্যে।