আই সি ডি এস কেন্দ্রের খাবারে টিকটিকি

বাঁকুড়া: আই সি ডি এস সেন্টারের খাবারে টিকটিকি। খাবার থেকে টিকটিকি বের হতেই ঘটনায় আতঙ্ক ছড়াল বাঁকুড়ার ছাতনা (Bankura Chhatna) ব্লকের বাঁদরডিহা আই সি ডি এস কেন্দ্রের (ICDS Center)। পুজোর ছুটির পর সোমবার থেকেই আই সি ডি এস কেন্দ্রগুলিতে রান্না ও পঠন পাঠন শুরু হয়েছে। এদিন এই কেন্দ্রের রান্না করা খিচুড়ি বাড়ি নিয়ে যান শিশু ও অভিভাবকরা। এক উপভোক্তার নজরে আসে খিচুড়ির মধ্যে টিকটিকি। ঘটনায় একাধিক শিশু অসুস্থ হয়ে পড়েছে বলে জানা গিয়েছে । স্থানীয় মানুষের দাবি, আই সি ডি এস কেন্দ্রের রান্নাঘর অপরিচ্ছন্নতা থাকার কারণে এই ঘটনা ঘটেছে।

আই সি ডি এস কেন্দ্রের খাবারের টিকটিকি উদ্ধারের ঘটনায় আতংক ছড়াল বাঁকুড়ার ছাতনা ব্লকের বাঁদরডিহা আই সি ডি এস কেন্দ্রের। সোমবার থেকেই পুজোর ছুটির পর আই সি ডি এস কেন্দ্রগুলিতে রান্না ও পঠন পাঠন শুরু হয়। এদিন এই কেন্দ্রের রান্না করা খিচুড়ি বাড়ি নিয়ে যান শিশু ও অভিভাবকরা। এক উপভোক্তার নজরে আসে খিচুড়ির মধ্যে টিকটিকি। সূত্রের খবর, ওই খাবার খেয়ে ইতিমধ্যে বেশ কয়েকজন শিশু ও মায়েরা অসুস্থ হয়ে পড়েছেন। আবার অনেকেই খবর পেয়ে সতর্ক হয়ে খাবার খায়নি। যার জেরে বড় সংখ্যার বিপদ এড়ানো গিয়েছে। এদিকে খাবার খেয়ে বেশ কিছু শিশুর বমি শুরু হয়।

আরও পড়ুন: বসিরহাটে মিলল বাকিবুরের ১০ কোটি টাকার গোডাউন

জানা গিয়েছে, ঘটনায় ১২ জন শিশুকে ভর্তি করা হয়েছে ছাতনা সুপার স্পেশালিটি হাসপাতালে। এলাকার মানুষ ও অভিভাবকদের অভিযোগ, পুজোর ছুটির পর আই সি ডি এস সেন্টার খোলা হয়। আই সি ডি এস সেন্টার ও রান্নাঘর পরিষ্কার না করেই রান্না করে কর্মীরা। আর পরিষ্কার না থাকার কারণেই খাবারে টিকটিকি পড়ার ঘটনা ঘটে। ঘটনায় আই সি ডি এস কর্মীর দিকে অভিযোগের আঙুল তুলেছে তারা। এই সেন্টারের আই সি ডি এস কর্মীর বিরুদ্ধে বিভিন্ন অভিযোগও সামনে আনলেন অভিভাবক স্থানীয় মানুষজন। যদিও আই সি ডি এস কর্মী তিনি ঘটনা নিয়ে মুখ খোলেন নি।

আরও অন্য খবর দেখুন