বেহাল অঙ্গনওয়াড়ি, দুর্দশার কথা জানেন না পুরপ্রধান

হুগলি: ছোট্ট একচালা ঘর, সেখানেই দিনের পর দিন ধরে চলছে অঙ্গনওয়াড়ি সেন্টারের (ICDS Center)। হুগলির চাঁপদানির ফেশুয়া বাগান এলাকার ) জরাজীর্ণ অবস্থায়। অভিযোগ, দীর্ঘদিন ধরে অস্বাস্থ্যকর পরিবেশে (Bad Condition ICDS Center) চলছে রান্না। রান্না ঘরের অ্যাবেস্টর ভেঙে দেখা যাচ্ছে আকাশ। জানালায় নেই কোন কাঁচ। একচালা ঘরেই একসঙ্গে চলে পড়াশোনা ও কাঠের উনুনে রান্না। পাশেই অন্য একটি ঘরে চলে পড়াশোনা। উনুনের ধোঁয়ার মধ্যে ছোট ছোট ছেলেমেয়েদের পড়াশোনা করতে হয়। অঙ্গনওয়াড়ির চারপাশ ভরে উঠেছে বন-জঙ্গলে। সাপ ও অন্যান্য বিষাক্ত পোকামাকড়ের ভয় সবসময় থাকে। অঙ্গনওয়াড়ি সেন্টারের দুর্দশার কথা জানাই নেই বললেন পুরপ্রধান।

আরও পড়ুন: লাগামহীন ডিমের মূল্য বৃদ্ধি, মধ্যবিত্তদের পকেটে পড়ছে টান

কর্মীদের অভিযোগ, বারংবার কর্তৃপক্ষকে জানানোর পরেও কোনও ব্যবস্থা নেওয়া হয়নি। একে অস্বস্থ্যকর পরিবেশ অন্যদিকে অ্যাসবেস্টস ভাঙা। বর্ষাকালে অঙ্গনওয়াড়ি কেন্দ্রের মধ্যে রান্নাবান্না বা পড়াশোনা করানো কার্যত অসম্ভব হয়ে ওঠেছে। চাঁপদানি পুরসভার চেয়ারম্যান জানান, বিষয়টি তাঁর জানা নেই। পুরসভার পক্ষ থেকে ব্যবস্থা নেওয়া হবে। বিজেপির হুগলী সাংগঠনিক সাধারণ সম্পাদক সুরেশ সাউ বলেন, রান্না ঘরের ভগ্নদশা। এই অবস্থায় খাবার খাচ্ছে বাচ্চারা৷ সুস্থ হয়ে বাড়ি যেতে পারবে কিনা সন্দেহ রয়েছে।

আরও অন্য খবর দেখুন